**ফখরা ইউনুস** ( উর্দু: فاخرہ یونس‎‎; ১৯৭৯ - ১৭ মার্চ ২০১২) ছিলেন একজন পাকিস্তানি মহিলা যিনি অ্যাসিড হামলার শিকার হন। যার ফলে তার মুখে মারাত্মক আঘাত লাগে। ১০ বছরের সময়কালে তার ৩৯টি অস্ত্রোপচার হয়েছিল। তিনি ৩৩ বছর বয়সে আত্মহত্যা করেন।

জীবনী
-----

ইউনুস পাকিস্তানের একটি নিষিদ্ধ পল্লীর একজন নর্তকী ছিলেন। সেখানেই ভাবী স্বামী বিলাল খারের সাথে তাঁর দেখা হয়েছিল। তিনি ছিলেন পাকিস্তানের বৃহত্তম প্রদেশ পাঞ্জাবের প্রাক্তন গভর্নর এবং মুখ্যমন্ত্রী গোলাম মুস্তাফা খারের ছেলে। তারা তিন বছর ধরে বিবাহিত ছিলেন, ইউনুস শেষ পর্যন্ত তাকে ছেড়ে চলে যান এবং দাবি করেন যে বিলাল তাকে শারীরিক ও মৌখিকভাবে নির্যাতন করেছে। তিনি আরও দাবি করেন যে পরে ২০০০ সালের মে মাসে বিলাল তার সাথে দেখা করতে এসে তার ৫ বছরের ছেলের উপস্থিতিতে তার উপর অ্যাসিড ঢেলে দেন। ছেলেটির পিতা অন্য একজন পুরুষ।

খার দাবি করেছিলেন যে হামলাকারী তার নামের অন্য কেউ ছিল। এই ঘটনায় তাকে সমস্ত অভিযোগ থেকে অব্যাহতি দেওয়া হয়েছিল। ইউনুসকে চিকিৎসার জন্য ইতালির রোমে পাঠিয়েছিলেন খারের সৎ মা তেহমিনা দুরানি। প্রাথমিকভাবে তাকে ভিসা দিতে অস্বীকার করা হয়, কিন্তু জনসাধারণের চাপের মুখে তাকে ইতালিতে যাওয়ার অনুমতি দেওয়া হয়। দুরানি তার চিকিৎসার জন্য ইতালীয় প্রসাধনী সংস্থা সেন্ট অ্যাঞ্জেলিক এবং ইতালীয় সরকারকে নিযুক্ত করেছিলেন। ক্লারিস ফেলির একটি ইতালীয় এনজিও 'স্মাইল এগেইন', ক্ষতবিক্ষত মহিলাদের যত্নে সহায়তা করার জন্য পাকিস্তানে প্রবেশ করেছিল।'

ইউনুস ইতালির রোমের একটি ভবনের ষষ্ঠ তলা থেকে ঝাঁপ দিয়ে আত্মহত্যা করেন। তার মরদেহ দুরানি পাকিস্তানে ফিরিয়ে আনেন এবং ইতালীয় ও পাকিস্তানের পতাকায় মোড়ানো হয়। খারাদারের এধি বাড়িতে ইউনুসের অন্ত্যেষ্টিক্রিয়ার প্রার্থনা অনুষ্ঠিত হয়। তাকে পাকিস্তানের করাচিতে প্রতিরক্ষা এলাকায় সমাধিস্থ করা হয়। 

### উত্তরাধিকার

 
তার আক্রমণ, বিচার এবং আত্মহত্যা আন্তর্জাতিক দৃষ্টি আকর্ষণ করে এবং পাকিস্তানে অ্যাসিড হামলার শিকার ব্যক্তিদের দুর্দশার কথা তুলে ধরে। ২০০৭ থেকে ২০১৬ সালের মধ্যে দেশে ১,৩৭৫ টি অ্যাসিড হামলা হয়েছে; অর্থাৎ প্রতি বছর প্রায় ১৫৩ জন; অবশ্য এর মধ্যে মাত্র ৫৬% আসলে মহিলা ভুক্তভোগী অর্থাৎ প্রতি বছর ৮৫ জন। তিনি সমালোচকদের দ্বারা প্রশংসিত ডকুমেন্টারি চলচ্চিত্র *সেভিং ফেস-*এ (২০১২) অভিনয় করেন, যা তার আত্মহত্যার এক মাসেরও কম সময় আগে দেশের প্রথম অস্কার লাভ করেছিল।     তাঁর সাহায্যে সচেতনতা বৃদ্ধির ফলে, অ্যাসিড আক্রমণ ক্রমাগত হ্রাস পেয়েছে।

"২০১৬ এবং ২০১৭ সালে, মোট ৭১ জন অ্যাসিড হামলার শিকার হয়েছিল, যেখানে ২০১৮ থেকে ২০১৯ সালের মধ্যে অ্যাসিড নিক্ষেপ সম্পর্কিত ৬২টি ঘটনা ঘটেছিল"। উপরন্তু খুব সর্বশেষ অ্যাসিড এবং বার্ন ক্রাইম বিল (২০১৭) সহ মহিলাদের জন্য সুরক্ষার ব্যবস্থা করা হয়েছে, যা "অ্যাসিড পোড়া আক্রান্ত, যারা প্রায়শই আজীবন শারীরিক এবং মানসিক অক্ষমতার মুখোমুখি হয়, তাদের জন্য বিনামূল্যে চিকিৎসা এবং পুনর্বাসন দেয়"। ইউনুস চলচ্চিত্রটি সরাসরি এই জাতীয় আইনটিকে এগিয়ে আনতে এবং সংসদে পাস করতে সহায়তা করেছিল।

তথ্যসূত্র
---------

 

1. ↑  "Young woman seared by acid that corrodes a nation's soul"। *Sydney Morning Herald*। ৯ এপ্রিল ২০১২। সংগ্রহের তারিখ ১৪ জুলাই ২০১৫।
2. 1 2  "Pakistani former dancing girl who was attacked with acid commits suicide"। ২৮ মার্চ ২০১২।
3. ↑  Lahore, HANNAH BLOCH (২০ আগস্ট ২০০১)। "The Evil That Men Do"। মে ৫, ২০০৭ তারিখে মূল থেকে আর্কাইভ করা – www.time.com-এর মাধ্যমে।
4. ↑  "Help for Pakistan's acid attack victims"। ৪ আগস্ট ২০০৩ – news.bbc.co.uk-এর মাধ্যমে।
5. ↑  Fakhra: shunned in life, embraced in death  ওয়েব্যাক মেশিনে আর্কাইভকৃত মার্চ ২৬, ২০১২ তারিখে
6. ↑  Amnesty International Document – Pakistan: Insufficient protection of women
7. ↑  "The News International: Latest News Breaking, Pakistan News"। ২০১২-০৩-২৫ তারিখে মূল থেকে আর্কাইভ করা।
8. ↑  Hassan Abbas (February 28th, 2018). *In Pakistan, Acid Attacks Decrease But Challenges Remain*. Media Matters for Democracy. *Archived*. Retrieved February 18th, 2020.
9. ↑  "Fakhra Younus Dead: Pakistani Acid Victim Commits Suicide", Sebastian Abbot, *Huffington Post*, March 28 2012
10. ↑  ""Prominent Pakistani Acid Victim Commits Suicide", *National Public Radio*/The Associated Press, March 28, 2012"। মার্চ ২৯, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৪, ২০২১।
11. ↑  ""Prominent Pakistani acid victim Fakhra Younus commits suicide""।
12. 1 2 3 4  Pakistan: Cases of acid attacks on women drop by half. August 4th, 2019. Gulf News. Archived. Retrieved February 18th, 2020.

বহিঃসংযোগ
---------

*